་དམ་ཆོས་སྐྱོང་སྲུང་མ་རྣམས་ལ་གཏོར་མ་འབུལ་བ། ཁྱད་པར་དཔལ་དུར་ཁྲོད་ཀྱི་བདག་པོ་ཡབ་ཡུམ་ལ་མཆོད་གཏོར་འབུལ་བ་སོགས་ཕྱག་ལེན་བཞིན་ལེགས་པར་གྲུབ་ནས་ཁྱེད་རང་རྣམས་ཀྱི་ངོ་སྐ སྐལ་དུ་གྱུར་
པ་སློབ་མའི་བྱ་བ་ལ། བླ་མ་དང་དཔལ་དུར་ཁྲོད་ཀྱི་བདག་པོ་ཡབ་ཡུམ་གཉིས་སུ་མེད་པ་ལ་རྗེས་སུ་གནང་བ་ཟབ་མོ་ཞུ་བའི་ཡོན་དུ་མཎྜལ་ཞིག་འབུལ་བར་ཞུ། དེ་ལྟར་མཎྜལ་ཕུལ་ནས་གསོལ་བ་འདེབས་པ་འདིའི་རྗེས་ཟློས་ལན་གསུམ་གྱི་བར་དུ་
མཛོད༑ དཀོན་མཆོག་གསུམ་དང་དབྱེར་མེད་ཅིང་། །ཡི་དམ་ལྷ་ཡི་ངོ་བོ་ཉིད། །བླ་མ་དམ་པའི་ཐུགས་རྗེ་ཡི། །བྱིན་གྱིས་བརླབ་པར་མཛད་དུ་གསོལ། །དེ་ལྟར་གསོལ་བ་བཏབ་ནས། རྒྱུད་དག་པར་བྱ་བའི་ཕྱིར་དུ་དམིགས་པ་འདི་བཞིན་དུ་མཛོད་
མདུན་གྱི་ནམ་མཁར་བླ་མ་དང་གཉིས་སུ་མེད་པའི་འཁོར་ལོ་བདེ་མཆོག་གི་ལྷ་ཚོགས་ལ་སངས་རྒྱས་བྱང་སེམས་ཀྱིས་བསྐོར་བའི་སྤྱན་སྔར་ཁྱེད་རང་རྣམས་འཁོད་ནས་སྡིག་པ་བཤགས་པ་ལ་སོགས་པ་ཡན་ལག་བདུན་པ་བགྱི་སྙམ་པས་འདིའི་རྗེས་ཟློས་
755

756
་པས་
ལན་གསུམ་གྱི་བར་དུ་མཛོད། དཀོན་མཆོག་གསུམ་ལ་བདག་སྐྱབས་མཆི་ནས། འགྲོ་ལ་ཕན་ཕྱིར་སངས་རྒྱས་འགྲུབ་པར་ཤོག་གི་བར་བརྗོད། དེ་ལྟར་རྒྱུད་དག་པར་བྱས་ནས་རྗེས་སུ་གནང་བ་སྒྲུབ་པར་བྱེད་པ་ལ་ཐོག་མར་སྐུའི་རྗེས་སུ ལ་ཐོག་མར་སྐུའི་རྗེས་སུ་གནང་བའི་དོན་
དུ་དམིགས་པ་འདི་བཞིན་དུ་མཛོད། སློབ་དཔོན་ལ་དཔལ་འཁོར་བདེ་མཆོག་དངོས་ཡིན་སྙམ་དུ་གུས་འདུད་དྲག་པོ་དུང་པ་རེ་བྱས་པས་སློབ་དཔོན་གྱི་ཐུགས་ཀ་ནས་འོད་འཕྲོས། ཁྱེད་རང་རྣམས་རྣམས་ཀྱི་ལུས་
བསགས་པའི་སྡིག་སྒྲིབ་སྦྱངས། ལུས་འོད་ཀྱི་གོང་བུར་གྱུར་པའི་མོས་པ་མཛོད། དེ་ལ་སློབ་དཔོན་གྱིས། ཨོཾ་སྭ་བྷཱ་ཝ་སོགས་ཞེས་བརྗོད་པའི་རྐྱེན་གྱིས་སྟོང་པར་བསམ། སྟོང་པའི་ངང་ལས་པཾ་པདྨ་མཎྜ་ལ། མ་སཱུརྻ་མཎྜ་ལ། ཨ་ཙནྡྲ་མཎྜ་
ལ༑ པད་ཉི་ཟླ་བའི་གདན་གཉིས་ཀྱི་སྟེང་དུ་ཁྱེད་རང་རྣམས་ཀྱི་སེམས་ཀྱི་ངོ་བོ་ཧཱུྃ་དང་ཨྃ་ལས་དུང་དང་མགྲོན་བུ་ཧཱུྃ་དང་ཨྃ་གིས་མཚན་པ་སོགས་གཏོར་ཆོག་ལྟར་བསྐྱེད། སླར་ཡང་སློབ་དཔོན་ལ་གུས་འདུད་དྲག་པོ་བྱས་པས་སློབ་དཔོན་འཁོར་ལོ་བདེ་
མཆོག་ཡབ་ཡུམ་དུ་གསལ་བའི་ཐུགས་ཀ་ནས་འོད་ཟེར་འཕྲོས། ཨུ་རྒྱན་མཁའ་འགྲོའི་གླིང་དང་། རང་བཞིན་གྱི་གནས་ནས་བླ་མ་ཡི་དམ་སངས་རྒྱས་བྱང་སེམས། དཔའ་བོ་མཁའ་འགྲོ་ཐམས་ཅད་དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་སྐུའི་རྣམ་
པ་བསམ་གྱིས་མི་ཁྱབ་པ་སྤྱན་དྲངས། སློབ་དཔོན་གྱི་ཞལ་དུ་ཞུགས། ཐུགས་ཀར་རྗེས་ཆགས་ཀྱི་མེས་འོད་དུ་ཞུ། སྐུའི་དབྱིབས་བརྒྱུད། རྡོ་རྗེའི་ལམ་ནས་ཡུམ་གྱི་མཁར་བབས་པ་ལས། དུར་ཁྲོད་ཀྱི་བདག་པོ་ཡབ་ཡུམ་གྱི་སྐུ་དཔག་ཏུ་མེད་པར་
སྒྲུབ་ཐབས་ཀུན་བཏུས་
!

བརྒྱད་
:
།གྱུར་པ་སྦྱོར་མཚམས་ནས་ཕྱིར་འཐོན། ཁྱེད་རང་རྣམས་ཀྱི་ལུས་ཀྱི་བ་སྤུའི་བུ་ག་རྣམས་ནས་སིབ་སིབ་ཐིམ་པ་ལ་བརྟེན་ནས་སྐུའི་བྱིན་རླབས་མ་ལུས་པ་ཞུགས་པའི་མོས་པ་མཛོད། ཅེས་བརྗོད། གུ་གུལ་གྱིས་
བདུག དྲིལ་བུ་སོགས་རོལ་མོ་བྱ། ཨོཾ་གྲྀ་རཱ་ཛ་གྲྀ་རཱ་ཛ་ཀུ་མ་ཀུ་མ་ཁུཾ་ཐིས་སྭཱ་ཧཱ། པྲ་ཝེ་ཤ་ཡ་ཧཱུྃ། ཨཱ་ཝེ་ཤ་ཡ་ཨཿ ཞེས་མང་དུ་བཟླས་པས། དེའི་རྗེས་གནང་ཐོབ་པས་གནས་སྐབས་སུ་ལུས་ཀྱི་བར་ཆད་ཐམས་ཅད་ཞི་ཞིང་། མཐར་ཐུག་དཔལ་
དུར་ཁྲོད་ཀྱི་བདག་པོ་ཡབ་ཡུམ་གྱི་སྐུའི་བྱིན་རླབས་དང་། ནུས་མཐུ་མ་ལུས་པ་ཞུགས་པའི་མོས་པ་མཛོད། གསུང་གི་རྗེས་སུ་གནང་བའི་དོན་དུ་དམིགས་པ་འདི་བཞིན་དུ་མཛོད། སློབ་དཔོན་ལ་གུས་འདུད་དྲག་པོ་བྱས་པས་སློབ་དཔོན་འཁོར་ལོ་བདེ་
མཆོག་ཡབ་ཡུམ་དུ་གསལ་བའི་ཐུགས་ཀ་ནས་འོད་འཕྲོས། ཨོ་རྒྱན་མཁའ་འགྲོའི་གླིང་དང་། རང་བཞིན་གྱི་གནས་ནས། བླ་མ་ཡི་དམ་སངས་རྒྱས་བྱང་སེམས་དཔའ་བོ་མཁའ་འགྲོ་ཐམས་ཅད་དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་གསུང་གི་རང་
བཞིན་རྩ་སྔགས་ཡིག་འབྲུའི་རྣམ་པ་བསམ་གྱིས་མི་ཁྱབ་པ་སྤྱན་དྲངས། སློབ་དཔོན་གྱི་ཞལ་དུ་ཞུགས། ཐུགས་ཀར་རྗེས་ཆགས་ཀྱི་མེས་འོད་དུ་ཞུ། སྐུའི་དབྱིབས་བརྒྱུད། རྡོ་རྗེའི་ལམ་ནས་ཡུམ་གྱི་མཁར་བབས་པ་ལས་ཡི་གེ་ཨཱ་ལི་ཀཱ་ལི་
དང་༑ ཡུམ་གྱི་སྐུ་དཔག་ཏུ་མེད་པར་གྱུར་པ་སྦྱོར་མཚམས་ནས་ཕྱིར་འཐོན། ཁྱེད་རང་རྣམས་ཀྱི་མགྲིན་པ་ནས་སིབ་སིབ་ཐིམ་པ་ལ་བརྟེན་ནས་གསུང་གི་བྱིན་རླབས་མ་ལུས་པ་ཞུགས་པའི་མོས་པ་མཛོད། ཅེས་བརྗོད། སྔགས་དང་རོལ་མོ་བདུག་པ་
757
5

སྒྲུབ་ཐབས་ཀུན་བཏུས་
རྣམས་གོང་བཞིན་བྱ། དེ་ནས་བཟླས་པའི་ལུང་གི་དོན་དུ་དམིགས་པ་འདི་བཞིན་མཛོད། ཁྱེད་རང་རྣམས་དང་སློབ་དཔོན་གཉིས་ཀ་དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་ཐུགས་ཀའི་ཧྲཱིཿ ཡིག་ས་བོན་སྔགས་ཕྲེང་དང་བཅས་པ་ལས། སྔགས་ཕྲེང་
མར་མེ་གཅིག་ལས་གཉིས་ཆད་ཀྱི་ཚུལ་དུ་བྱུང་སློབ་དཔོན་གྱི་ཞལ་ནས་འཐོན། ཁྱེད་རང་རྣམས་དུར་ཁྲོད་བདག་པོ་ཡབ་ཡུམ་དུ་གསལ་བའི་ཞལ་དུ་ཞུགས། ཐུགས་ཀའི་ས་བོན་སྔགས་ཕྲེང་དང་བཅས་པ་ལ་དང་པོ་ཐིམ། གཉིས་པས་བྱིན་གྱིས་
བརླབས། གསུམ་པས་བརྟན་པར་བྱས་པའི་མོས་པ་མཛད་ནས། སྔགས་འདིའི་རྗེས་ཟློས་ལན་གསུམ་མཛོད། ཨོཾ་གྷཾ་རཱ་ཛ་གྲྀ་རཱ་ཛ་ཀུ་མ་ཀུ་མ་ཁུ་ཐིས་སྭཱ་ཧཱ། དེ་ནས་ཁྱེད་རང་རྣམས་སློབ་དཔོན་ལ་མེ་ཏོག་འཐོར་བཞིན་པ་དང་བཅས་པས་འདིའི་རྗེས་
ཟློས་མཛོད། བཅོམ་ལྡན་བདག་ལ་སྩལ་ལགས་ཀྱི། །བཅོམ་ལྡན་བདག་ལ་བྱིན་གྱིས་རློབས། །ལན་གསུམ། སློབ་དཔོན་གྱིས་མེ་ཏོག་གི་ཕྲེང་བ་སྔགས་ཀྱི་ཕྲེང་བར་བྱིན་བརླབས་ནས་ཁྱེད་རང་རྣམས་ཀྱི་སྤྱི་བོར་བཞག་པའི་མོས་པ་མཛོད། བཅོམ་
ལྡན་འདི་ལ་སྩལ་ལགས་ཀྱི། །བཅོམ་ལྡན་འདི་ལ་བྱིན་གྱིས་རློབས། །བཅོམ་ལྡན་འདས་ཀྱི་བྱིན་རླབས་ནི། །འདི་ལ་འགོ་བར་མཛད་དུ་གསོལ། །སྔགས་ཀྱི་དངོས་གྲུབ་སྩལ་དུ་གསོལ། །བརྟུལ་ཞུགས་བརྟན་པར་མཛད་དུ་གསོལ། །རིག་པ་འཛིན་
པ་འདི་རྣམས་ཀྱི་རྒྱུད་ལ་དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་སྐུ་གསུང་ཐུགས་ཡོན་ཏན་ཕྲིན་ལས་ཐམས་ཅད་ཀྱི་བྱིན་རླབས་ནུས་མཐུ་མ་ལུས་པ་འཇུག་པར་གྱུར་ཅིག ཅེས་བརྗོད་ནས་སློབ་མ་རྣམས་ལ་མེ་ཏོག་འཐོར། དེ་རྣམས་ཀྱིས་གསུང་གི་རྗེས་
758

759
اق
!
།གནང་ཐོབ་པས། གནས་སྐབས་སུ་གསུང་གི་བར་ཆད་ཐམས་ཅད་ཞི་ཞིང་། མཐར་ཐུག་དཔལ་དུར་ཁྲོད་བདག་པོ་ཡབ་ཡུམ་གྱི་གསུང་གི་བྱིན་རླབས་དང་ནུས་མཐུ་མ་ལུས་པ་ཞུགས་པའི་མོས་པ་མཛོད། ཐུགས་ཀྱི་རྗེས་སུ་
གནང་བའི་དོན་དུ་དམིགས་པ་འདི་བཞིན་མཛོད། སློབ་དཔོན་ལ་གུས་འདུད་དྲག་པོ་བྱས་པས། སློབ་དཔོན་འཁོར་ལོ་བདེ་མཆོག་ཡབ་ཡུམ་དུ་གསལ་བའི་ཐུགས་ཀ་ནས་འོད་འཕྲོས། ཨོ་རྒྱན་མཁའ་འགྲོའི་གླིང་དང་། རང་བཞིན་གྱི་གནས་ནས་བླ་མ་
ཡི་དམ་སངས་རྒྱས་བྱང་སེམས། དཔའ་བོ་མཁའ་འགྲོ་ཐམས་ཅད་དུར་ཁྲོད་བདག་པོ་ཡབ་ཡུམ་གྱི་ཐུགས་ཀྱི་རང་བཞིན་ཕྱག་མཚན་གྱི་རྣམ་པ་བསམ་གྱིས་མི་ཁྱབ་པ་སྤྱན་དྲངས། སློབ་དཔོན་གྱི་ཞལ་དུ་ཞུགས། ཐུགས་ཀར་རྗེས་ཆགས་ཀྱི་མེས་འོད་དུ་
ཞུ༑ སྐུའི་དབྱིབས་བརྒྱུད། རྡོ་རྗེའི་ལམ་ནས་ཡུམ་གྱི་མཁར་བབས་པ་ལས། ཕྱག་མཚན་གྱི་རྣམ་པ་གྲི་གུག་དང་། རྡོ་རྗེ་དང་། དབྱུག་པ་དང་། ཐོད་པ་དང་དགྲ་སྟྭ་ལ་སོགས་པ་དཔག་ཏུ་མེད་པར་གྱུར་ཏེ། སྦྱོར་མཚམས་ནས་ཕྱིར་འཐོན། ཁྱེད་
རང་རྣམས་ཀྱི་མདུན་གྱི་ནམ་མཁར་མཐོ་གང་ཙམ་དུ་ཅུང་ཟད་གནས་ཏེ། དེ་མ་ཐག་ཐུགས་ཀར་སིབ་སིབ་ཐིམ་པ་ལ་བརྟེན་ནས་ཐུགས་ཀྱི་བྱིན་རླབས་མ་ལུས་པ་ཞུགས་པའི་མོས་པ་མཛོད་བྱས་ལ། སྔགས་དང་རོལ་མོ་བདུག་པ་སོགས་འདྲ། དེས་
ཐུགས་ཀྱི་རྗེས་གནང་ཐོབ་པས་གནས་སྐབས་སུ་སེམས་ཀྱི་བར་ཆད་ཐམས་ཅད་ཞི་ཞིང་། མཐར་ཐུག་དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་ཐུགས་ཀྱི་བྱིན་རླབས་དང་ནུས་མཐུ་མ་ལུས་པ་ཞུགས་པའི་མོས་པ་མཛོད། དེ་ནས་སྲོད་ཡིན་ན་གཏོར་མ་ལ་
55
དགུ་

དཔལ་འབར་བཙུགས། ཉིན་མོ་ཡིན་ན་སྤོས་རེངས་བཙུགས། ལས་ཀྱི་རྡོ་རྗེ་སློབ་དཔོན་གྱི་ཕྱག་ཏུ་གཏོར་མ་ཕུལ། སློབ་དཔོན་གྱིས་མགོ་ཐོག་ཏུ་འཇོག་པ་དང་། ཏིཥྛ་བཛྲ་ཧཱུྃ་ཨཱཿ ཧཱུྃ་ཨཱཿཏིཥྛ་བཛྲ་ཞེས་པ་དང་། གཞན་རྣམས་ཀྱིས་རོལ་མོ་བདུག་
པ་གོང་བཞིན་བྱ། ཐམས་ཅད་ཚར་བ་དང་གཏོར་མ་སྔར་ཤུལ་དུ་བཞག མཆོད་གཡོག་པས་གཏོར་མ་གསོས་ལ་སྦྱང་། སློབ་དཔོན་གྱིས། ཨོཾ་ཨཱཿཧཱུྃ་ཧ་ཧོཿཧྲཱིཿལན་གསུམ་གྱིས་བྱིན་གྱིས་བརླབས་ནས་གཏོར་སྔགས་གསུམ་གྱིས་ཕུལ། འབྲུ་
གསུམ་གྱིས་ནང་མཆོད་ཕུལ་ལ། བདག་ཅག་གི་རྡོ་རྗེ་སློབ་མ་འདི་རྣམས་ཀྱི་རྒྱུད་ལ་ཏིང་ངེ་འཛིན་ཁྱད་པར་ཅན་སྐྱེ་ཞིང་བྱིན་གྱིས་བརླབ་ཏུ་གསོལ། ཞེས་ཕྲིན་ལས་བཅོལ། སླར་གཏོར་མ་སློབ་དཔོན་གྱིས་བཟུང་ལ་དཔལ་འབར་སོགས་གོང་བཞིན། དེ་
ནས་ཕྲིན་ལས་གཏོར་མ་ལ་བརྟེན་ནས་བཀའ་བསྒོ་བའི་དོན་དུ་དམིགས་པ་འདི་བཞིན་དུ་མཛོད། གཏོར་མ་འདི་ཉིད་དཔལ་དུར་ཁྲོད་ཀྱི་བདག་པོ་ཡབ་ཡུམ་གསལ་བའི་སྟེང་གི་ཆ་ལ་རྩ་བརྒྱུད་ཀྱི་བླ་མ་ཡི་དམ་དཔའ་བོ་མཁའ་འགྲོ་སྤྲིན་ཕུང་འཐིབས་པ་ལྟར་
མངོན་སུམ་དུ་བཞུགས་པ་ཡིན་སྙམ་དུ་གུས་འདུད་དྲག་པོ་དུང་པ་ཞིག་བྱས་པས། རྩ་བའི་བླ་མས་བཀའ་བསྒོས་པ་བཞིན་དུ། བརྒྱུད་པའི་བླ་མ་རྣམས་ཀྱིས་ཀྱང་བཀའ་བསྒོས་ཤིང་བྱིན་གྱིས་བརླབས་པའི་མོས་པ་མཛོད། རྡོ་རྗེ་འཆང་། རྡོ་རྗེ་རྣལ་འབྱོར་
མ༑ པདྨ་བཛྲ། རཱ་ཧུ་ལ། སྒེག་པའི་རྡོ་རྗེ། ཛྙཱ་ན་སིདྡྷི། དཔལ་དམ་ཚིག་རྡོ་རྗེ། འཆི་མེད་བློ་གྲོས་བཟང་པོ། མཁས་པ་བཻ་རོ་ཙ་ན། དཔལ་ཆེན་ཚྭ་ལོ། བླ་མ་ས་སྐྱ་པ་ཆེན་པོ། སློབ་དཔོན་རིན་པོ་ཆེ། རྗེ་བཙུན་གྲགས་པ་རྒྱལ་མཚན། བླ་ཆེན་
སྒྲུབ་ཐབས་ཀུན་བཏུས་

བཅུ་ཐམ་པ་
།ཡར་སྒོམ། རྒྱལ་ཚ་ལུང་མང་པོ། མཁས་པ་ཡོན་ཏན་ཁྲི། དྲིན་ཅན་སེང་གེ་བཟང་པོ། ཡར་ཀླུང་པ་སེང་གེ་རྒྱལ་མཚན། བླ་མ་བསོད་ནམས་རྒྱལ་མཆོག འཇམ་དབྱངས་ནམ་མཁའ་རྒྱལ་མཚན། རྗེ་བཙུན་རྡོ་རིང་
པ་ཀུན་བཟང་ཆོས་ཀྱི་ཉི་མ། ཚར་ཆེན་ཆོས་ཀྱི་རྒྱལ་པོ། ཀུན་མཁྱེན་མཁྱེན་བརྩེའི་དབང་ཕྱུག མཁན་ཆེན་བསླབ་གསུམ་རྒྱལ་མཚན། རྡོ་རྗེ་འཆང་དབང་ཕྱུག་རབ་བརྟན། རིན་ཆེན་བསོད་ནམས་ཆོག་གྲུབ། མཁྱེན་རབ་བྱམས་པ་ངག་དབང་ལྷུན་
གྲུབ༑ རྨོར་ཆེན་ཀུན་དགའ་ལྷུན་གྲུབ། བླ་མ་སངས་རྒྱས་རྒྱལ་མཚན། འཇམ་མགོན་གནས་གསར་བ་ངག་དབང་ཀུན་དགའ་ལེགས་པའི་འབྱུང་གནས། དཔལ་ས་སྐྱ་པ་ངག་དབང་ཀུན་དགའ་བློ་གྲོས་སངས་རྒྱས་བསྟན་པའི་རྒྱལ་མཚན། གནས་
གསར་བ་ངག་དབང་ཀུན་དགའ་ནམ་མཁའ་ལེགས་པ་ལྷུན་གྲུབ། _དྲིན་ཆེན་རྡོ་རྗེ་འཛིན་པ་ངག་དབང་ཆོས་འབྱོར་ལ་སོགས་པ་རྩ་བ་དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་དང་། དཔལ་འཁོར་ལོ་བདེ་མཆོག་གི་ལྷ་ཚོགས་རྣམས་ཀྱི་
བཀའ་དང་དམ་ལས་མ་འདའ་བར། དཔལ་དུར་ཁྲོད་ཀྱི་བདག་པོ་ཡབ་ཡུམ་འཁོར་དང་བཅས་པ་རྣམས་ཀྱི་རྡོ་རྗེ་སློབ་མ་འདི་རྣམས་ལ་བསྲུང་བ་དང་། བསྐྱབ་པ་དང་། སྦ་བ་དང་། འགོ་བའི་ཕྲིན་ལས་མཛོད་ཅིག ཁྱད་པར་སངས་རྒྱས་མ་ཐོབ་ཀྱི་
བར་ཞི་རྒྱས་དབང་དྲག་གི་ཕྲིན་ལས་གང་བཅོལ་པ་ཐམས་ཅད་འབད་མེད་དུ་སྒྲུབ་པ་དང་། དམ་ཚིག་རྗེས་སུ་དྲན་པར་མཛོད་ཅིག ཅེས་བསྒོ་ཞིང་ཕྲིན་ལས་སྒྲུབ་པར་བསམས་ལ། གཏོར་མ་སློབ་མ་རྣམས་ཀྱི་མགོ་ཐོག་ཏུ་བཞག་ཅིང་། སློབ་མ་འདི་
761
5

སྒྲུབ་ཐབས་ཀུན་བཏུས་
རྣམས་ཀྱི་རྒྱུད་བྱིན་གྱིས་བརླབས་ཀྱིས་བྱིན་གྱིས་བརླབ་ཏུ་གསོལ། ཞེས་བརྗོད། རོལ་མོ་བདུག་པ་གོང་བཞིན་བྱ། ཐམས་ཅད་ཀྱི་མགོ་ཐོག་ཏུ་བཞག་ཚར་བ་དང་། གཏོར་མ་དུར་ཁྲོད་བདག་པོ་ཡབ་ཡུམ་དུ་གསལ་བ་འོད་དུ་ཞུ། སྤྱི་བོ་ནས་ཞུགས་
སྙིང་གའི་སཾ་བོན་ལ་ཐིམ་པ་ལས་ཁྱེད་རང་རྣམས་ཀྱི་ལུས་ངག་ཡིད་གསུམ་དང་། དུར་ཁྲོད་ཀྱི་བདག་པོ་ཡབ་ཡུམ་གྱི་སྐུ་གསུང་ཐུགས་མི་འབྲལ་ཞིང་དབྱེར་མེད་དུ་བྱིན་གྱིས་བརླབས་པའི་མོས་པ་མཛོད། དེ་རྣམས་ཀྱི་སྒོ་ནས་རྗེས་སུ་གནང་བ་ཟབ་མོ་ཐོབ་
པས༑ དེ་དག་གི་གནས་སྐབས་སུ་ཁས་བླངས་པའི་དམ་ཚིག་དང་སྡོམ་པ་ལ་སྲུང་སྡོམ་ཚུལ་བཞིན་དུ་བགྱིའོ་སྙམ་པས་འདིའི་རྗེས་ཟློས་མཛོད། གཙོ་བོས་ཇི་ལྟར་སོགས་ལན་གསུམ། གཏང་རག་ཏུ་མཎྜལ་འབུལ་བ། དེང་ནས་བརྩམས་ཏེ་སོགས་སྤྱི་
འགྲོ༑ དུར་ཁྲོད་བདག་པོ་ཡབ་ཡུམ་གྱི་རྗེས་གནང་གསན་པས་རང་གཞན་གྱི་དོན་རྒྱ་ཆེ་བར་མཛོད། བསོད་ནམས་འདི་ཡིས་སོགས་བརྗོད། སློབ་མ་རྣམས་རང་གནས་སུ་གཏང་ངོ་། གསུམ་པ་རྗེས་ཀྱི་བྱ་བ་ནི། ཐུན་གཏོར་འབུལ་དགོས་ན་ཕུལ། དེ་
ནས་ཡི་གེ་བརྒྱ་པས་ལྷག་ཆད་ཁ་བསྐང་། མ་འབྱོར་པ་སོགས་ཀྱིས་ནོངས་པ་བཟོད་པར་གསོལ། རྟེན་ཡོད་པ་ལ་བརྟན་བཞུགས། རྟེན་མེད་པ་ལ་གཤེགས་གསོལ། གུར་ལྷ་བརྒྱད་ཀྱི་སྐུ་མེད་ན་ལྷ་བརྒྱད་རང་གི་སྙིང་གར་བསྡུ། གནས་གསུམ་
བསྲུང་བ་གོ་བགོ་བ་སོགས་བདག་བསྐྱེད་དང་བསྟུན་ལ་བྱ། དེ་ནས་བསྔོ་བ་སྨོན་ལམ་བཀྲ་ཤིས་རྣམས་བྱའོ། །དཔལ་དུར་ཁྲོད་ཀྱི་བདག་པོ་ཡབ་ཡུམ་གྱི་རྗེས་གནང་བྱ་ཚུལ་གསལ་བར་བཀོད་པ་འདི་ནི་རང་གི་དྲན་པ་གསོ་བ་དང་། རིགས་ཀྱི་བུ་ངག་
762

55
བཅུ་གཅིག་བྱོན།
আ
།དབང་བསོད་ནམས་སྤུན་དང་། ཆོས་ཚུལ་འདི་ལ་དད་པ་རྣམས་ལ་ཕན་པའི་བསམ་པས། སྙིགས་དུས་ཀྱི་རྒྱལ་བ་གཉིས་པ་ས་ལོ་འཇམ་པའི་རྡོ་རྗེའི་གསུང་རྒྱུན་ཕྱག་ལེན་གྱིས་བརྒྱན་ཏེ། སྔགས་འཆང་ངག་གི་དབང་པོ་
ཀུན་དགའ་རིན་ཆེན་གྱིས་དཔལ་ས་སྐྱའི་ཆོས་གྲྭ་ཆེེན་པོར་སྦྱར་བའི་ཡི་གེ་པ་ནི་རྣམ་དཔྱོད་ལྡན་པ་ངག་དབང་དཔལ་འབྱོར་ག་ཆེན་ནོ།། །།མངྒ་ལཾ།། །
763



5
765